  Анжелика Тихонова корреспондент Удмуртиын «Точка роста» центръёсы ужан тӥрлык басьтон понна 46 миллион манет висъязы. Со сярысь журналистъёслы элькунысь дышетонъя но тодосъя министр Светлана Болотникова Алнаш ёросысь Байтэрек школае вуылыкуз вераз. Одӥг школалы тӥрлык басьтон 1 миллион манет пала усе. Но школаосы «Цифровая образовательная среда» ӵектосъя но тӥрлык басьтэмын ини но вуэ. <…> Тросаз «Точка роста» центръёс но «Цифровая образовательная среда» тупало, соин ик школалы быдэн 3 миллион манет пала усе Светлана Болотникова, Удмуртиысь дышетонъя но тодосъя министрБайтэрекысь школаын кык класс лэсьтӥзы: информатика но технология но ОБЖ. Коридорез рос-прос тупатъязы. Со понна коньдон муниципал коньдэтысь висъязы. Мукет ужъёсты федерал коньдэтысь уксёлы луыса быдэстӥзы. Татын пу выжъёс, пу укноос вал. Туннэ нуналлы милям плиткалэсь ӟеч выжмы, пластик укноос, котькытын жилюзи, светодиодной лампаос. Тупатъян ужъёс рос-прос лэсьтэмын вал Сергей Шушпанов, Байтэрекысь шор ёзо школалэн кивалтӥсезКлассъёсы валтӥсь тӥрлыкъёс вуизы ини. Кӧняез ке квадрокоптеръёс, компютерной техникаос но мебель матысь дыре вуозы. Центръёсты сӥё-дано усьтон 29-тӥ куарусёнэ ог вакытэ ортчоз. Светлана Болотникова пусйиз, школаосты, кудъёсаз «Точка роста» центръёс усьтӥзы, юнме ӧз быръе. Нырысь ик дышетон юртъёсы мукет гуртъёсысь ветлӥсь дышетскисьёслэсь лыдзэс чаклазы. Озьы ик дышетӥсьёслэсь дась луэмзэс лыдэ басьтӥзы. Выль тӥрлыкез шонер ужан понна, соос тол, тулыс, гужем ӵоже дышетскизы. «Точка роста» центръёс гурт школаосты выльдэм сяна, программной обеспечение, технологиос, дышетонлэн ӟечлыкез ласян трос азинлык сёто. <…> «Точка роста» центръёс шоры учкыса, карысь пиналъёс но вожъяськыны быгато. Со дышетон удысамы туж кужмо азинскон Светлана Болотникова, Удмуртиысь дышетонъя но тодосъя министрТодэ вайытом, 2020-тӥ арын Удмуртиын 42 «Точка роста» центръёс усьтозы. Вуоно арын 75 сыӵе интыос кылдытыны чаклало, нош 2022-тӥ арын – 40. Тегъёс: Дышетон нылпиос Удмуртия Алнаш СветланаБолотникова  